lflage/wiki-talks huggingface dataset:
Discussió:Via romana

message: Isaac Moreno Gallo és l'investigador sobre enginyeria romana i antiga que està fent difusió de manera exitosa, és conegut per ser el presentador dels documentals de La 2 de TVE sobre enginyeria romana. Enginyer i arquitecte, fa temps que investiga i publica i ha tingut èxit localitzant, excavant i donant a conèixer les carreteres romanes a Castella, la gran majoria de les quals eren desconegudes i estaven en risc de desaparèixer, si no ho havien fet ja. Alguns trams s'han aconseguit restaurar i posar en ús com vies verdes.
Convido a tothom a donar un cop d'ull al web del seu equip,  un arxiu amb gran quantitat d'articles científics digitalitzats sobre enginyeria romana, al seu canal de Youtube i a reformar l'article sobre vies romanes de dalt a baix, d'acord amb els seus descobriments arqueològics. Per exemple, aquest article de l'any passat és un resum de les seves tesis sobre les vies romanes bastant recent, amb informació sobre la infraestructura i els tipus de carruatges que hi circulaven.
A grans trets, el valor de les seves aportacions és l'aproximació tècnica i arqueològica a aquestes infraestructures, rebutjant l'arquetip romanticista de les vies romanes com a camins empedrats o enllosats. Aquesta distorsió afecta la investigació de manera molt nociva, ja que les carreteres romanes no anaven empedrades (cosa que només passava en carrers o bé trams urbans i/o funeraris, com el tram inicial de la Via Appia) i, per tant, gairebé totes les carreteres empedrades que es cataloguen o promocionen com a vies romanes en realitat no ho són, solen ser camins construïts a partir de l'Època Moderna. En alguns llocs d'Espanya, fins i tot s'ha trobat la documentació d'arxiu dels segles XVIII o XIX del camí empedrat suposadament romà, o bé les descripcions dels enginyers borbònics de les vies romanes que es trobaven en construïr camins nous. A Catalunya, el camí de Parpers ja ha estat desmentit com a via romana, però el Camí del Capsacosta sol sortir citat per aquest investigador com un dels casos de falsa via romana promocionada com a tal.
Gràcies! Laiesken de Barkeno (disc.) 17:36, 31 gen 2023 (CET)
thread_title:  Les aportacions d'Isaac Moreno Gallo
Discussió:Pont de Can Molas

message: Posa que l'any 1627 hi ha haver un terratremol que va afectar el pont pero aquest any he buscat i va haver un terratremol, a Italia, aixi que dubto que fes mal a Manlleu. El que devia fer mal, era el del 1428 que l'epicentre era Camprodon. 83.45.48.187 (discussió) 19:11, 31 gen 2023 (CET)
replies: text: La referència diu clarament 1627 i totes les referències que trobo en línia diuen el mateix, potser basades en la mateixa font. L'única altra font que tinc a mà i que no l'esmenta és el llibre  que el que més s'hi assembla és un aiguat de 1687. Coincideixo que aquest terratrèmol del 1627 sembla sorprenent perquè només el trobo en relació a amb aquest pont, però si els professionals del nostre nivell no n'han dubtat no crec que l'hàgim de treure, i encara menys aventurar que com que no trobem aquest terratrèmol enlloc més el pont va caure el 1427.--Pere prlpz (disc.) 11:26, 5 feb 2023 (CET)

text: I em sembla que acabo de trobar un dels origens de la difusió d'aquest terratrèmol: la placa que hi ha al mateix pont amb la cronologia. A http://coneixercatalunya.blogspot.com/2012/02/el-pont-gotic-de-manlleu-osona.html n'hi ha una foto.

text: Amb tot plegat no veig que hàgim de treure el terratrèmol de l'article fins que alguna font fiable no digui clarament que no va existir, si és el cas.--Pere prlpz (disc.) 11:29, 5 feb 2023 (CET)
thread_title:  Terratremol 1627
Discussió:Khizilordà

message: Qui ha tingut la genial idea de passar de Қызылорда a Khizilordà?
Si aneu a la versió en caràcters llatins de la viquipèdia en qazaq podeu veure que s'escriu Qızılorda. Aquí es podria discutir si Qizilorda o Qyzylorda. De pas, escolteu com es pronuncia i expliqueu-me l'accent a orda.
PS. Qizil vol dir vermell i orda vol dir horda. O sigui, l'horda vermella. Orda també pot voler dir el lloc on hi ha la capital de l'horda, o sigui, la ciutat o capital vermella.
--77.75.179.1 (discussió) 21:34, 31 gen 2023 (CET)
replies: text: Amb la transició en curs de l'alfabet ciríl·lic al llatí que estan fent al Kazakhstan no tinc clar que el kazakh sigui ara mateix una llengua escrita amb alfabet llatí (com el turc) i que hàgim de deixar de transcriure del ciríl·lic per agafar directament la forma en alfabet llatí, tot i que segurament sí que es podrien posar les dues formes a l'inici de l'article.--Pere prlpz (disc.) 11:13, 5 feb 2023 (CET)
replies: text: :La Қ no és una lletra estàndard de l'alfabet ciríŀlic. En totes les transliteracions (antigues i noves, a totes les propostes actuals) del qazaq esdevé q. I l'accent a ordà no té cap mena de justificació.

text: :Només cal veure els interwikis.

text: :* Kyzylorda: anglès, basc, espanyol, francès, lituà, noruec (tots dos), txec, indonesi, vietnamita, cebuà, waray

text: :* Kyzyłorda: polonès

text: :* Kizilorda: letó

text: :* Kızılorda: turc

text: :* Kõzõlorda: estonià

text: :* Qyzylorda: italià, portuguès, romanès,

text: :* Qizilo'rda: uzbec

text: :* Qızılorda: neerlandès, tàtar de Crimea, finès, karakalpak

text: :* Qisilorda: alemany

text: :* Gyzyl-Ordy: turcmà

text: :Cap idioma, NI UN, fa servir kh. Tots es queden o bé amb la k (suposo que de transcriure l'antic nom rus, Кызылорда), o bé amb la Q de transcriure el nom nadiu qazaq (Қызылорда). Com deia al primer comentari, es pot discutir si i o y. Però no que la KH està malament. Igual que l'accent.

text: :PS. a l'article rus ru:Кызылорда hi diu каз. Қызылорда, латиница — каз. Qyzylorda. O sigui, segons els russos es translitera a caràcters llatins com ho fan les viquipèdies italiana, portuguesa i romanesa (llengües germanes nostres).

text: :--77.75.179.1 (discussió) 22:25, 15 feb 2023 (CET)
thread_title:  Transliteració
Plantilla Discussió:100 Women BBC de 2022

message: Hola,  Podríeu fer un cop d'ull a aquesta llista de noms per assegurar-nos que estan correctament escrits? Segurament calgui reanomenar alguns articles creats a partir de les llistes originals. Vegeu Tema:Xbqyi70yh69abxtw. Gràcies! -- Judesba (digues...) 21:56, 31 gen 2023 (CET)
replies: text: (O_o) N'hi ha un fotimer. Me'n miro algunes altres i continuo demà (si me n'oblido, recordeu-m'ho). Per començar, «Alexandra Skochilenko» hauria de ser «Aleksandra Skotxilenko» i «Iryna Kondratova» hauria de ser «Irina Kondràtova», i «Ainura Sagun».—Leptictidium (digui) 22:22, 31 gen 2023 (CET)
replies: text: :@Leptictidium Per transcriure Сагын fa la conversió ы=u. Veig que la pronúncia és diferent del rus, hauria de ser una i? V.Riullop (parlem-ne) 08:30, 1 feb 2023 (CET)
replies: text: ::Res, res, se m'han barrejat coses al cap. La conversió actual ja és correcta, .—Leptictidium (digui) 08:38, 1 feb 2023 (CET)
replies: text: :::Més: «Kristina Berdynskykh» hauria de ser «Kristina Berdínskikh». «Marina Serhíivna Viazovska» és correcte, però generalment només posem el patronímic al títol si és necessari per desambiguar, així que podriem reanomenar a «Marina Viazovska». «Oleksandra Matviitxuk» hauria de ser «Oleksandra Matvitxuk», ja que el dígraf ій es redueix a «-i» en la transcripció. «Yana Zinkevych» hauria de ser «Iana Zinkèvitx». «Yuliia Paievska» hauria de ser «Iúlia Paievska». «Yuliia Sachuk» hauria de ser «Iúlia Satxuk». I diria que amb això ja ho tenim.—Leptictidium (digui) 10:32, 1 feb 2023 (CET)
replies: text: ::::Moltes gràcies! --Judesba (digues...) 11:21, 1 feb 2023 (CET)
Ja he fet els reanomenaments, i així l'altra versió del nom es manté com a redirecció. També he modificat l'enllaç intern a la plantilla, mantenint com a "visible" el nom que surt a la llista de la BBC. --Judesba (digues...) 00:05, 2 feb 2023 (CET)
thread_title:  Noms en alfabet llatí - versió català
Discussió:Rajini Rao

message: en:Rajini Rao
Allí ja hi havia coŀlaborat, i aquí he intentat que no hi hagi gaire barbarismes. Algun bioquímic estaria bé que s'ho mirés, per si de cas.
--77.75.179.1 (discussió) 15:41, 1 feb 2023 (CET)
thread_title:  Traducció de l'article de WP:EN
Discussió:Simposi (desambiguació)

message: Aquesta pàgina clonada d'un altre idioma, no és correcta ja que inclou entrades que en català no són simposi. Si de cas, s'hauria de crear una segona desambiguació symposium. Pau Cabot · Discussió 20:28, 1 feb 2023 (CET)
replies: text: Sovint tenim pàgines de desambiguació úniques per termes semblants, sobretot si hi ha poques acepcions. No veuria malament incloure aquí symposium, simposium i sympozium posant-los a la introducció i si convé redirigint altres pàgines de desambiguació.

text: Alternativament es poden posar tots els que no siguin "simposi" al vegeu també.--Pere prlpz (disc.) 11:03, 5 feb 2023 (CET)
replies: text: : Com a mínims de consens, almanco faig això de posar els noms foranis en un vegeu també. Pau Cabot · Discussió 11:39, 5 feb 2023 (CET)
replies: text: ::Per cert, que cap dels significats que ara són a Vegeu també té enllaç. No sé si s'haurien d'eliminar d'acord a Discussió:Cabot#Enllaços vermells. Pau Cabot · Discussió 11:42, 5 feb 2023 (CET)
thread_title:  Entrades errònies
Discussió:Noèlia Llorens Lerma

message: Tot i que des de la pàgina d'on he partit per crear la pàgina (Miquel Gil i Alfonso) apareix el nom amb accent obert a la lletra e i sense el segon cognom, hauria d'aparéixer el nom complet i sense accent a la e, que és com ho escriu la protagonista. Per favor, canvieu el títol. Pau Monfort (disc.) 12:11, 2 feb 2023 (CET)
thread_title:  Nom complet
Discussió:Llista d'episodis de Rovelló

message: He trobat que l'episodi "Contes a la vora del foc" es va emetre el 6 de desembre de 2002 (https://hemeroteca.lavanguardia.com/preview/2002/12/06/pagina-8/33998504/pdf.html), 2 anys abans del que diu l'article (no sé pas si va ser el primer cop que es va emetre aquest capítol). No me n'he sortit gaire intentant trobar altres episodis, però les dates a partir de la segona temporada estan malament. Indpcatll (disc.) 12:43, 3 feb 2023 (CET)
replies: text: Bon dia @Indpcatll Fa anys vaig editar aquest article. Les dates de la segona temporada són qüestionables, crec que vaig trobar-les a l'antiga web de TV3 però sempre he sospitat que eren les dates de reposició. Costa trobar informació exacte d'aquesta sèrie. Ànims, si necessites res ja em diras.-- Docosong (disc.) 15:09, 3 feb 2023 (CET)
replies: text: :Doncs les dates de la web de tv3 han tornat a canviar, i sembla que els últims els han datat del 2002, molt estrany tot plegat... Però sé que estan algunes malament segur perquè el primer capítol el daten de l'octubre, o sigui, abans que s'estrenés originalment haha. No crec que trobi gaire cosa, però potser el que acabo fent és eliminar totes les dates sense referència. Les de la primera temporada com que diria que estan bé, suposo que no em costarà trobar-les a l'hemeroteca (en cas que posin el nom del capítol, que almenys amb rovelló ho he vist...) Indpcatll (disc.) 15:14, 3 feb 2023 (CET)
thread_title:  Dates d'estrena
Discussió:Jaume Arnella i París

message: L'Associació d'Escriptors en Llengua Catalana en publica una entrada on hi ha la biografia https://www.escriptors.cat/autors/arnellaj/biografia
A més hi veureu pestanyes amb la relació de l'obra, una entrevista, ... i també una relació d'altre referències https://www.escriptors.cat/node/41942
@Dvdgmz  Dvdgmz(Escriu-me) 13:01, 3 feb 2023 (CET)
thread_title:  Referències
Discussió:Francisco José Morales Roca

message: Viquipèdia:Esborrar_pàgines/Historial/2023/02#Francisco_José_Morales_Roca--Medol (disc.) 23:44, 3 feb 2023 (CET)

message: Poc després d'arranjar aquest article, s'hi ha afegit novament la informació prèviament esborrada en mancar-hi referències fiables i que va provocar la proposta d'esborrat. Si no s'afegeixen les referències, la informació pot ser novament esborrada --Quetz72 (disc.) 01:07, 26 feb 2023 (CET)
replies: text: Una de les referències que hi ha amb tres citacions en el text, és Who is who in Spain?. No és una font fiable; la majoria de publicacions Who is who són un negoci (o eren, que no sé si avui dia, amb Internet i la Viquipèdia, segueixen publicant-se). En moltes calia pagar o comprometre's a comprar el llibre, per sortir-hi, i normalment hi publicaven les dades que proporcionava la persona interessada. Mercè Piqueras (disc.) 18:09, 4 abr 2023 (CEST)
replies: text: :En tot cas, si així fos, no afectarien la referenciació de la notabilitat i singularitat enciclopèdica del personatge, atès que en dos casos només referencien estudis efectuats, un fet secundari, i en el tercer cas el matrimoni resta referenciat alhora en una altra font, a banda que tampoc és rellevant per definir-ne la seva notabilitat i singularitat. Això de fet és el que s'esmenta per al Who's who in America en el cas que fossin equivalents. Per tant seria correcte l'ús de la font per a referenciar el que referencia. -- Quetz72 (disc.) 23:31, 9 abr 2023 (CEST)
replies: text: ::Si el que referencia Who is who in Spain? no afecta la notabilitat i singularitat enciclopèdica del personatge és pot eliminar de l'article, atès que no hi ha la seguretat que sigui cert el que s'hi afirma. Mercè Piqueras (disc.) 00:03, 10 abr 2023 (CEST)
replies: text: :::No és això el que diu la norma. Es pot mantenir sempre i quan no referenciï fets que afectin la notabilitat. -- Quetz72 (disc.) 00:43, 10 abr 2023 (CEST)
thread_title:  Falten referències
Discussió:Sierra del Aconquija

message: S'hauria de posar apòstrof? Si no es posa, supòs que s'hauria de reanomenar a Sierra, no? Pau Cabot · Discussió Pau Cabot · Discussió 08:34, 4 feb 2023 (CET)
replies: text: Ho he deixat en castellà perquè no hi ha cap tradició de traduir-ho. Era, com l'article sencer, gairebé una traducció literal del castellà. --Enric (discussió) 11:31, 4 feb 2023 (CET)
replies: text: : Gràcies! Pau Cabot · Discussió 11:32, 4 feb 2023 (CET)
thread_title:  Apòstrof?
Discussió:Mèrmnades

message: La traducció de l'FBM en diu «mèrmnades». Com ho veieu,  i ? —Leptictidium (digui) 11:22, 4 feb 2023 (CET)
replies: text: en general, els noms grecs que acaben amb -ades solen ser esdrúixols (per exemple les mènades). Hi deu haver excepcions, però si ho confirma la Bernat Metge...--Joan Gené (disc.) 11:25, 4 feb 2023 (CET)

text: Segurament la Bernat Metge té raó Magenri (disc.) 12:33, 4 feb 2023 (CET)
replies: text: :Doncs tiro endavant el canvi.—Leptictidium (digui) 16:20, 6 feb 2023 (CET)
thread_title:  M[è]rmnades
Categoria Discussió:Rius de Tunísia

message: @Quelcom Has posat aquesta categoria i la de rius d'Argèlia dins de rius de la Mediterrània i n'has tret els rius individuals, però n'estàs segur que tots els corrents d'aigua d'aquests dos països van a la Mediterrània? Sospito que en els dos casos deuen existir conques endorreiques i que Algèria té un vessant atlàntic. Pere prlpz (disc.) 00:43, 6 feb 2023 (CET)
replies: text: Bon dia. Tens raó. Ja he revertit els canvis. Ha quedat tal com estava. Quelcom (disc.) 11:17, 6 feb 2023 (CET)
thread_title:  Tots són de la Mediterrània?
Discussió:Teràpia gestalt

message: M'agradaria saber qui es fa responsable de la definició de Teràpia Gestalt com a pseudoteràpia si a les versions en anglès, espanyol, francés i italià (les úniques que he comprovat) apareix definida com una psicoteràpia humanista. 
Després he trobat que en seguir l'hipervincle de pseudoteràpia a la pròpia Viquipèdia, no existeix com a tal sinó que redirigeix a Medicina Alternativa. Estrany!
L'article Teràpia Gestalt esmenta com a defensor d'aquest corrent pseudocientífic (l'article diu aquesta corrent pseudocientífica) Claudio Naranjo i no m'explico com la Universitat de Barcelona li va cedir el Paranimf per a presentar la Fundación Claudio Naranjo. 
Amb tot el respecte, perquè no vull ofendre ningú, em sembla un tarannà inquisitorial, és a dir, poc científic. Cercador-9 (disc.) 12:28, 6 feb 2023 (CET)
replies: text: @Cercador-9 Si detecteu errors o coses que cal modificar, Viquipèdia:Llanceu-vos-hi!-- Docosong (disc.) 13:18, 6 feb 2023 (CET)
replies: text: :Gràcies pel suggeriment. Així ho faré. Cercador-9 (disc.) 15:24, 6 feb 2023 (CET)
thread_title:  Pseudoteràpia?
Discussió:Escut de Maçanes

message: Bon dia, l'escut que hi ha penjat és erroni, el de Massanes és amb quatre pomes. Com es podria canviar? Ho vaig intentar fa un temps però no vaig tenir sort. Gràcies.  Mmiir4 (disc.) 12:39, 6 feb 2023 (CET)
thread_title:  Escut erroni
Discussió:Arròs del senyoret

message: Considero que el nom de l'article hauria de ser "arròs del senyoret". És la denominació principal usada en gastroteca.cat, i l'única que té entrada en el Termcat. 
També caldria ampliar l'article en el sentit que no és només un plat "barceloní". És un plat molt arrelat a País Valencià i a les Illes, amb diferents tradicions i llegendes sobre el seu origen.   Jaumeortola (disc.) 10:53, 7 feb 2023 (CET)
replies: text: Totalment d'acord. És més, la "llegenda" diu que pot ser originari d'Alacant o del restaurant La Pepica de València, quan Sorolla anà i els digué que li pelaren les gambes i li les ficaren damunt l'arròs perquè no hagués d'embrutar-se les mans.

text: I òbviament, no és mixta de carn i marisc/peix, és només de marisc. La turistada de fer-la "bonica" no sé d'on l'han tret. Donburlon (disc.) 12:07, 8 feb 2023 (CET)
replies: text: :  Pau Cabot · Discussió 07:59, 9 feb 2023 (CET)
replies: text: ::Això és incorrecte. L'arròs Parellada té un origen documentat al restaurant Suís de Barcelona, i porta tant carn com peix i marisc.

text: ::L'arrós del senyoret té un origen no documentat i mai porta carn, només peix i marisc. Són dos plats diferents i no s'haurien de barrejar.

text: ::Poso a votació separar en dos articles diferents. --Marraco (disc.) 10:51, 9 feb 2023 (CET) Marraco (disc.) 10:51, 9 feb 2023 (CET)
replies: text: :::Totalment d'acord. Una cosa és l'arròs del senyoret i una altra l'arròs Parellada. S'haurien de fer dos articles diferenciats Donburlon (disc.) 14:18, 9 feb 2023 (CET)
No havent rebut comentaris en contra després d'un temps prudencial, inicio separació en dues págines --Marraco (disc.) 11:27, 16 feb 2023 (CET)
thread_title:  canvi de nom i d'abast
Discussió:Bibliografia musical en català

message: S'hauria de reanomenar, però el que més em preocupa és el criteri d'inclusió: perquè s'han triat aquests llibres i no uns altres? Pau Cabot · Discussió 07:37, 8 feb 2023 (CET)
replies: text: Bon dia, a l'article proposo que s'incloguin tots els llibres de música possibles, de tots els estils, de totes les èpoques, sense distincions: des de l'edat mitja (o abans) fins al metal-punk (o després). Excepte partitures (música impresa). He proposat aquest article per molts motius que serien llargs d'anomenar, ara mateix. La bibliografia musical en tots els idiomes és quasi inabastable, per això aquí proposo una bibliografia més propera, fàcil de consultar i específica per l'idioma de viquipèdia pel que s'ha escrit. Si no agrada la meva proposta, em sabria greu, en tot cas sinó, també es podria crear un nou article de bibliografia on hi apareguin llibres en anglès, alemany, rus, xinès i totes les llengües que es desitgi, però serà un article inabastable, feixuc de consulta, i costaran molt més de trobar aquests llibres concrets, específics, minoritaris i descatalogats nostres que enumero a l'article que proposo, i que en una bibliografia global internacional restarien perduts en un mar de títols immens. La Viquipèdia també és un mitjà popular i ràpid de consulta i trobo que un article on hi hagi llibres en català de música universal és d'agrair. Blau-Barcelona (disc.) 12:56, 8 feb 2023 (CET)
replies: text: :  Per començar, el títol: xerra de la bibliografia musical en general o xerra de la bibliografia musical de Catalunya? De la bibliografia musical en català?

text: : Respecte dels continguts: Hi ha centenars de llibres sobre música en català. La intenció és posar-los tots? Si no és posar-los tots, quin és el criteri d'inclusió? Perquè s'han triat aquests llibres i no uns altres?

text: : Finalment, una idea. Vegent Ajuda:Recursos en línia, potser ho podríem moure a Ajuda:Bibliografia musical en català. Allà, podria ser una eina útil per als viquipedistes i no tendria els problemes de verificabilitat que ara té perquè està com a article enciclopèdic. Pau Cabot · Discussió 07:57, 9 feb 2023 (CET)
replies: text: ::Bon dia, segurament el títol "Bibliografia musical" és molt general, potser especificar-lo a, com vostè proposava: "Bibliografia musical en català", seria bo, també.

text: ::Respecte als continguts, tots els llibres són benvinguts lògicament, quants més millor. Per ara, jo no he pogut incloure'n més, tant de bo es vagi omplint! 93.176.136.184 (discussió) 12:51, 9 feb 2023 (CET)
replies: text: ::: De moment, reanomèn, idò. El problema de que no hi siguin tots els llibres no és de quantitat, sinó de criteri d'inclusió. Perquè s'han posat aquests llibres i no uns altres? Pau Cabot · Discussió 12:58, 9 feb 2023 (CET)
thread_title:  Problemes
Discussió:Adjectiu

message: A sota del títol de l'article hi figura:
"paraula que complementa a un substantiu decrit", que hauria de ser descrit.
Editant l'article, no veig on corregir-ho. 2A01:57A0:251D:9500:2DC4:2461:F37B:1C1C (discussió) 07:47, 8 feb 2023 (CET)
thread_title:  Breu descripció
Discussió:Greater Los Angeles Area

message: Ambdues pàgines tracten de la mateixa àrea metropolitana, com es pot veure canviant des de cadascuna d'elles a la wiki en anglès. Proposo fusionar en la que té el títol en català. Jmrebes  (discussió) 13:20, 8 feb 2023 (CET)
thread_title:  Fusió amb [[Àrea metropolitana de Los Angeles]]
Discussió:Àrea metropolitana de Los Angeles

message: Ambdues pàgines tracten de la mateixa àrea metropolitana, com es pot veure canviant des de cadascuna d'elles a la wiki en anglès. Proposo fusionar en la que té el títol en català. Jmrebes  (discussió) 13:20, 8 feb 2023 (CET)
thread_title:  Fusió amb [[Greater Los Angeles Area]]
Discussió:Suite per a dos pianos (Xostakóvitx)

message: @Lohen11, hauries de revisar les referències, perquè hi ha coses que no quadren. Te n'indico algunes:
*L'enllaç a la ref. 1, del web Sikorski, dona error. En el mateix web he trobat la fitxa del compositor, però a la pàgina principal no hi ha la informació (primera actuació pública el 1925) a la qual poses la ref. 1. De fet, diu que la seva priemra actuació va ser el 1926. 19:34, 8 feb 2023 (CET)
*Tampoc correspon amb la ref. citada (la 5) el que dius en l'apartat Representacions ("n'hi va haver moltes més com el 21 d'abril a la Sala Mali"). És possible que la informació es trobi en una altra pàgina del llibre, que no sigui la p. 24? Hauries de comprovar-ho i corregir-ho.Mercè Piqueras (disc.) 19:39, 8 feb 2023 (CET)
replies: text: gràcies!--Lohen11 (disc.) 08:59, 9 feb 2023 (CET)
thread_title:  Observacions 

message: Se'm fa difícil corregir aquest copyvio perquè no el veig per enlloc, a part de les 8 primeres paraules, que crec que és el que t'ha traït.--Lohen11 (disc.) 09:12, 9 feb 2023 (CET)
replies: text: Gràcies,  per comentar-m'ho. Efectivament, la primera frase és copyvio i també ho és la tercera frase. Totes dues les pots trobar, literals, al primer paràgraf de la pàgina 26 del llibre referenciat. Pau Cabot · Discussió 09:24, 9 feb 2023 (CET)
replies: text: :  Corregit, gràcies!--Lohen11 (disc.) 09:38, 9 feb 2023 (CET)
thread_title:  No veig copyvio
Discussió:Simfonia núm. 1 (Lutosławski)

message: No he estat capaç de verificar el text referenciat en les refs 2 i 4 que hauria de ser a aquest llibre: https://books.google.es/books?id=Kts8AAAAIAAJ. Pau Cabot · Discussió 11:10, 9 feb 2023 (CET)
thread_title:  Steven Stucky
Discussió:Rúbrica d'avaluació

message: El mot «rúbrica d'avaluació» o simplement «rúbrica» és un mot impulsat pels corrents d'ensenyament negacionistes per conformar directrius i postulats contra els dret de l'educació i el coneixement. La paraula existeix i el IEC no reconeix el significat que alguns pretenen assignar. 46.222.121.234 (discussió) 19:31, 9 feb 2023 (CET)
thread_title:  Neologisme no reconegut per l'IEC